Conferința Internațională Anuală a Facultății de Limbi și Literaturi Străine a Universității din București, în perioada 23-25 noiembrie 2023


În perioada 23-25 noiembrie 2023, va avea loc Conferința Internațională Anuală a Facultății de Limbi și Literaturi Străine a Universității din București.

Evenimentul se va desfășura în format hibrid, atât online, cât și in situ, la sediul Casei Universitarilor din București (Strada Dionisie Lupu, nr. 46, sector 1). 
[bookmark: _GoBack]
Conferința Internațională Anuală a Facultății de Limbi și Literaturi Străine se adresează deopotrivă profesorilor, doctoranzilor și cercetătorilor independenți și cuprinde două secțiuni principale, una de Lingvistică și alta de Literatură și studii culturale, iar lucrările propuse se înscriu în următoarele direcții de cercetare: achiziția limbii, învățarea unei limbi străine, lingvistică teoretică, lingvistică istorică, tipologie lingvistică, sociolingvistică, traductologie, lexicologie, terminologie, analiza discursului, teoria și istoria literaturii, literatură comparată, studii culturale, istoria cărții și a lecturii, teoriile receptării și hermeneutică, critică textuală și editare critică, critică feministă, postmodernitate și postumanism etc.

Opt ateliere tematice

Ediția din anul 2023 cuprinde pe lângă cele două secțiuni principale, de Lingvistică, respectiv Literatură și Studii Culturale și o serie de opt ateliere tematice, organizate de către cadre didactice ale FLLS. 
Cele opt secțiuni tematice sunt: Varietăți hibride recente ale limbii române rezultate din contactul cu alte limbi  (coordonator: lect. univ. dr. Paul Buzilă), Filologie și poetici. Canonul clasic al limbii prin literatură și literatura ca limbaj inventat (coordonatori: prof. univ. dr. Mianda Cioba și prof. univ. dr. Anca Crivăț), Deutsch-rumänische Begegnungen in Sprache und Kultur (coordonatori: conf. univ. dr. Hermine Fierbințeanu și conf. univ. dr. Ileana Ratcu), Workshop on War Poetry (coordonatori: prof. univ. dr. Horațiu Decuble și dr. Max Graff), Critical Approaches to Food and Drinks in Literature (coordonatori: lect. univ dr. Monica Manolachi și lect. univ. dr. Lorena Mihăieș), The Oneiric Factor in Literature and Arts (coordonatori: lect. univ. dr. Monica Ruset Oancă și asist. univ. dr. Maria Yvonne Bancilă), Crosslinguistic perspectives on partitivity and related phenomena (coordonator: prof. univ. dr. Mihaela Tănase-Dogaru), Visibility in translation and terminology (coordonatori: prof. univ. dr. Nadina Vișan, conf. univ. dr. Daria Protopopescu, conf. univ. dr. Mihaela Zamfirescu).

Evenimentul va reuni 138 de participanți

 Secțiunile principale ale conferinței noastre și atelierele tematice au atras la ediția din acest an a reuniunii științifice 138 de participanți provenind de la facultățile filologice ale Universității din București, precum și de la alte universității și institute de cercetare din țară sau de peste hotare, după cum urmează: Universitatea „Alexandru Ioan Cuza” din Iași; Univesitatea „Lucian Blaga” din Sibiu; Universitatea „Ovidius” din Constanța, Universitatea din Zürich, Universitat Jaume I Castellón, Universitatea din Amsterdam, Universitatea din Helsinki, Universitatea din Glasgow, University of Agder, Norvegia, University of Pompeu Fabra, University of Chicago, ZAS Berlin, University of Trento, Masaryk University, Brno, Utrecht University, Univesitatea din Tübingen, Sapienza Università di Roma, Université de Tours, Universität Salzburg, National and Kapodistrian University of Athens, King's College London etc.)

Pentru mai multe informații cu privire la conferențiarii invitați, participanți, program și detalii de ultimă oră, persoanele interesate pot accesa pagina conferinței aici. 
Programul integral al tuturor secțiunilor organizate în cadrul conferintei poate fi consultat aici. 


